ΚΑΝΟΝΙΣΜΟΣ (ΕΚ) αριθ. 701/96 ΤΗΣ ΕΠΙΤΡΟΠΗΣ της 17ης Απριλίου 1996 για παρέκκλιση από τον κανονισμό (ΕΟΚ) αριθ. 2456/93 και τροποποίηση του κανονισμού (ΕΚ) αριθ. 613/96 σχετικά με προσωρινά μέτρα που αφορούν τη δημόσια παρέμβαση στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2417/95 της Επιτροπής (2), και ιδίως το άρθρο 6 παράγραφος 7 και το άρθρο 22α παράγραφος 3,

Εκτιμώντας:

ότι ο κανονισμός (ΕΚ) αριθ. 613/96 της Επιτροπής, της 3ης Απριλίου 1996, για τροποποίηση του κανονισμού (ΕΟΚ) αριθ. 1627/89 σχετικά με την αγορά βοείου κρέατος με δημοπρασία και για παρέκκλιση από τον κανονισμό (ΕΟΚ) αριθ. 2456/93 περί λεπτομερών κανόνων εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τη δημόσια παρέμβαση (3) προέβλεψε προσωρινά μέτρα σχετικά με τη δημόσια παρέμβαση στον τομέα του βοείου κρέατος που αποσκοπούν σε μία εξαιρετική στήριξη σε περίπτωση εξαιρετικών περιστάσεων 7 ότι η αποτελεσματικότητα των μέτρων αυτών μπορεί να βελτιωθεί ακόμη περισσότερο με την αποδοχή στην παρέμβαση επιπλέον προϊόντων, μέσω παρέκκλισης από το μέγιστο βάρος των σφαγίων που αγοράζονται στην παρέμβαση, καθώς και με τη μετάθεση της ημερομηνίας για τη δεύτερη δημοπρασία του μηνός Απριλίου 7 ότι, κατά συνέπεια, πρέπει να τροποποιηθούν οι κανονισμοί (ΕΚ) αριθ. 613/96 και να προβλεφθεί παρέκκλιση από τον κανονισμό (ΕΟΚ) αριθ. 2456/93 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 307/96 (5) 7

ότι η επιτροπή διαχείρισης βοείου κρέατος δεν διατύπωσε γνώμη εντός της προθεσμίας που έθεσε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά παρέκκλιση από το άρθρο 4 παράγραφος 1 τρίτο και τέταρτο εδάφιο του κανονισμού (ΕΟΚ) αριθ. 2456/93, τα προϊόντα που προέρχονται από την κατηγορία Α ταξινομημένα υπό Ο2 και Ο3 και αυτά που προέρχονται από την κατηγορία C, ταξινομημένα υπό Ο3 και Ο4 σύμφωνα με την κοινοτική κλίμακα ταξινόμησης, γίνονται αποδεκτά στην παρέμβαση.

2. Συμπληρώνοντας το παράρτημα Ι του κανονισμού (ΕΟΚ) αριθ. 2456/93, η διαφορά της τιμής παρέμβασης μεταξύ της ποιότητας R3 και της ποιότητας Ο4 καθορίζεται για την κατηγορία C σε 30 Ecu ανά 100 χλγρ.

3. Συμπληρώνοντας το παράρτημα ΙΙ του κανονισμού (ΕΟΚ) αριθ. 2456/93, ο συντελεστής για τη μετατροπή των προσφορών που εκφράζονται στην ποιότητα R3 προς την ποιότητα Ο4 καθορίζεται για την κατηγορία C σε 0,914 (κέντρο της κλάσης).

4. Κατά παρέκκλιση από τις διατάξεις του άρθρου 10 του κανονισμού (ΕΟΚ) αριθ. 2456/93, η ημερομηνία για την κατάθεση των προσφορών για τη δεύτερη δημοπρασία του μηνός Απριλίου 1996 είναι η 19η Απριλίου 1996, ώρα 12:00.

Άρθρο 2

Στον κανονισμό (ΕΚ) αριθ. 613/96:

1. το παράρτημα αντικαθίσταται από το παράρτημα του παρόντος κανονισμού 7

2. το άρθρο 2 παράγραφος 1 στοιχείο β) και παράγραφος 2 αντικαθιστώνται από το ακόλουθο κείμενο:

«β) Τα εμπρόσθια τεταρτημόρια που προέρχονται από σφάγια ή μισά σφάγια που αναφέρονται στην προαναφερθείσα διάταξη μπορούν να αγορασθούν στην παρέμβαση από τους οργανισμούς παρέμβασης.»

«2. Κατά παρέκκλιση από το άρθρο 4 παράγραφος 2 στοιχείο η) του κανονισμού (ΕΟΚ) αριθ. 2456/93, δεν εφαρμόζεται το μέγιστο βάρος των σφαγίων που αναφέρονται στην προαναφερθείσα διάταξη.»

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται την δεύτερη δημοπρασία που θα διεξαχθεί κατά το μήνα Απρίλιο 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Απριλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 248 της 14. 10. 1995, σ. 39.

(3) ΕΕ αριθ. L 86 της 4. 4. 1996, σ. 63.

(4) ΕΕ αριθ. L 225 της 4. 9. 1993, σ. 4.

(5) ΕΕ αριθ. L 43 της 21. 2. 1996, σ. 3.

ΠΑΡΑΡΤΗΜΑ

«ΠΑΡΑΡΤΗΜΑ

>ΘΕΣΗ ΠΗΝΑΚΑ>